

 REPUBLIKA HRVATSKA

POŽEŠKO-SLAVONSKA ŽUPANIJA

OPĆINA ČAGLIN

Općinski načelnik

KLASA:400-03/23-01/16

URBROJ:2177-3-2-23-1

Čaglin,28.veljače 2023.

Temeljem članka 25. stavak 9 i članka 49. stavak 5. Zakona o poljoprivrednom zemljištu (NN 20/18, 115/18, 98/19 i 57/22) i članka 46. Statuta općine Čaglin (Službeni glasnik Općine Čaglin 3/20) i Statutarne Odluke (Službeni glasnik Općine Čaglin 3/21) Općinski načelnik Općine Čaglin donosi

**IZVJEŠĆE**

**o korištenju sredstava od raspolaganja poljoprivrednim zemljištem u vlasništvu Republike Hrvatske za općinu Čaglin u 2022. godinu**

 **I**

Sukladno Zakonu o poljoprivrednom zemljištu (NN br.20/18, 115/18 i 98/19), čijim je člankom 25. stavak 8. propisana obveza jedinica lokalne samouprave donošenja programa korištenja sredstava ostvarenih od naknade za promjenu namjene poljoprivrednog zemljišta, te člankom 49. Zakona o poljoprivrednom zemljištu propisana je obveza jedinice lokalne samouprave donošenja programa korištenja sredstava ostvarenih od zakupa, prodaje, prodaje izravnom pogodbom i donošenje godišnjeg izvješća o ostvarivanju toga programa najkasnije do 31. ožujka za prethodnu godinu koje se podnosi Ministarstvu poljoprivrede.

Sredstva koja su ostvarena od zakupa, prodaje izravnom pogodbom i davanja na korištenje izravnom pogodbom, prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave, na čijem se području poljoprivredno zemljište nalazi. Navedena sredstva strogo su namjenska i moraju se koristiti isključivo za namjene koje su propisane člankom 49. stavak 3. Zakona o poljoprivrednom zemljištu.

Programom korištenja sredstava od raspolaganja poljoprivrednim zemljištem utvrđuje se i raspored prihoda prema namjeni rashoda planiranih u Proračunu općine Čaglin za 2022. godinu.

**II**

Planirani prihod od zakupa poljoprivrednog zemljišta i koncesije poljoprivrednog zemljišta u vlasništvu RH za 2022. godinu iznosi 900.000,00 kn koji su ostvareni u iznosu od 1.310.026,87 kuna, te prihod od prodaje poljoprivrednog zemljišta izravnom pogodbom planirani iznos 0,00 kn ali nije bilo ni ostvarenja, tako da ukupno ostvareni prihod iznosi 1.310.026,87 kn.

 **III**

Sredstva iz točke II ovog Izvješća utrošena su za slijedeće rashode.

U nastavku je dan prikaz ostvarenih rashoda po pojedinim vrstama u 2022. god.

**Red. VRSTA RASHODA U 2022. OSTVARENI**

**Br. RASHODI 2022.**

1. Održavanje nerazvrstanih cesta 245.260,48 kn

2. Rekonstrukcija ceste Zdenkovac 348.658,89 kn

3. Rekonstrukcija ceste Vlatkovac 50.000,00 kn u djelu

4. Pristupna cesta u Ljeskovici 10.000,00 kn u djelu

5. Održavanje poljskih putova i prilaza 215.424,36 kn

6. Slivno vodna naknada 61.901,63 kn

7. Deratizacija 54.897,50 kn

8. Geodetsko katastarske usluge 6.875,00 kn

9. Subvencija osjemenjivanja krava i krmača 25.780,00 kn

10. Košnja groblja i javnih površina 291.229,01 kn u djelu

 **UKUPNO: 1.310.026,87 kn**

Tijekom 2022. godine sredstva koja su ostvarena od raspolaganja poljoprivrednim zemljištem u vlasništvu RH utrošena su za održavanje nerazvrstanih cesta i poljskih puteva, te održavanja istih na prostoru općine Čaglin, što ukupno iznosi 869.343,73 kn, zatim za podmirenje troškova slivno vodne naknade u iznosu od 61.901,63 kn, troškovi deratizacije 54.897,50 kn, geodetsko katastarske usluge 6.875,00 kn, subvencije osjemenjivanje krava i krmača 25.780,00 kn i košnja groblja i javnih površina 291.229,01 kn

Sveukupno utrošena sredstva iznose 1.310.026,87 kn.

**IV**

Ovo Izvješće objavit će se u „Službenom glasniku općine Čaglin“

 OPĆINSKI NAČELNIK:

 Dalibor Bardač